
PROGRAMA A. CONVOCATÒRIA DE SUBVENCIÓ PER A PROJECTES JUVENILS
DURANT L’ANY 2022
1. OBJECTE DE LA CONVOCATÒRIA
L’objecte de la convocatòria és l’atorgament de subvencions per al desenvolupament de projectes juvenils durant l’any 2022 amb l’objectiu de promoure i facilitar la participació de joves en la realització de projectes a Cambrils des de les entitats juvenils, seccions juvenils, grups de joves no formals i joves a títol individual. 
Poden ser objecte de subvencions la línia: 
A.1 Subvencions per al desenvolupament de projectes juvenils en el municipi de Cambrils per a entitats juvenils i/o seccions juvenils d’entitats
A.2 Subvencions per al desenvolupament de projectes juvenils en el municipi de
Cambrils per a grups de joves no formals i joves a títol individual

2. BASES REGULADORES I ORDENANÇA DE SUBVENCIONS
Les bases reguladores d’aquesta convocatòria han estat aprovades per la Junta de Govern Local de data 16 de juny de 2021, i publicades al BOPT de 03/06/2021. El text de les bases  a què es remet aquesta convocatòria es pot consultar a l’enllaç següent (https://seu.cambrils.cat/ajutsPublic/listPublicacions?estat=oberta)
En tot allò no previst a les bases i en aquesta convocatòria serà d’aplicació el què s’estableix a l’Ordenança general de subvencions de l’Ajuntament de Cambrils, els seus organismes autònoms i ens que en depenen aprovada pel Ple de l’Ajuntament en data 1.3.05 i publicada el dia 30.5.05 al BOPT 123 i que va ser modificada per acord del Ple el dia 25.6.13 publicada el dia 9.10.13 al BOPT 223 (https://seu.cambrils.cat/ajutsPublic/listPublicacions?estat=oberta)

3.MARC LEGAL
El marc legal pel qual es regeix aquesta subvenció es concreta en:
· Aquesta convocatòria.
· Les bases aprovades per la Junta de Govern Local de data 16 de juny de 2021 i publicades al BOPT de 03 de juny de 2021.
· L’Ordenança General de Subvencions de l’Ajuntament de Cambrils aprovada pel Ple de data 1 de març de 2005 i modificada en data 09/10/2013.
· La Llei 38/2003, de 17 de novembre, General de Subvencions i el Reial Decret 887/2006, de 21 de juliol que aprova el Reglament de la Llei general de subvencions, així com els articles 118 a 129 del Reglament d’Obres, Activitats i Serveis dels Ens Locals de Catalunya aprovat pel Decret 179/1995, de 13 de juny. 
· Decret legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya. 
· Llei 7/1985, de 2 d’abril, reguladora de les bases de règim local en tot allò considerat com a norma bàsica. 
· Reial Decret legislatiu 2/2004, de 5 de març, pel qual s’aprova el text refós de la Llei reguladora de les hisendes locals.

4.RÈGIM DE CONCESSIÓ
El règim de concessió de les subvencions objecte d’aquesta convocatòria serà el de concurrència competitiva sota els principis de publicitat, transparència, objectivitat, igualtat i no discriminació.

5.CRÈDITS PRESSUPOSTARIS I QUANTIA TOTAL MÀXIMA DE LES SUBVENCIONS CONVOCADES DINTRE DELS CRÈDITS DISPONIBLES
La dotació pressupostària màxima per a la convocatòria de les subvencions per al desenvolupament de projectes juvenils en el municipi de Cambrils és de trenta cinc mil euros (35.000,00 €).
L’aplicació pressupostària és la següent: 
33 33700 48000 4 Admo Gral. Joventut. Subvencions ordinàries
L’import de la subvenció, juntament amb el de les subvencions concedides per a la mateixa finalitat per altres entitats públiques o privades, no pot ultrapassar el cost de l’activitat subvencionada. 
L’assignació econòmica s’atorgarà en funció de la puntuació del projecte, l’import sol·licitat en relació al projecte, partida disponible i línia. 
· L’import màxim de la subvenció serà el següent : Línia A1: 10.000€ per beneficiària
· L’import màxim de la subvenció serà el següent : Línia A2: 2.000€ per beneficiària


5.BENEFICIARIS: REQUISITS I OBLIGACIONS
Els requisits s’hauran de complir en el període de presentació de sol·licituds.
5.1  Requisits generals
a) Els beneficiaris han de complir els requisits generals previstos a l’article 13.2 de la Llei 38/2003,de 17 de novembre, general de subvencions i l’article 8 de l’Ordenança general de subvencions.
El requisit d’estar al corrent del compliment de les obligacions amb la Hisenda Pública i amb la Seguretat Social s’ha d’acreditar mitjançant la presentació de la corresponent declaració responsable que forma part del formulari de sol·licitud de subvencions que amb la sol·licitud s’autoritza a l’Ajuntament a consultar i verificar les dades mitjançant les plataformes habilitades per les administracions públiques, si és necessari.
Aquest mateix règim de declaració responsable també és aplicable en el moment de la justificació i pagament.
b) Caldrà haver justificat degudament qualsevol subvenció anteriorment atorgada per l’Ajuntament de Cambrils, i haver procedit al reintegrament de les quantitats percebudes amb motiu d’ altres subvencions que hagin estat objecte de revocació o reducció.
No rebre subvencions, pel mateix concepte, d’altres departaments o unitats de l’Ajuntament de Cambrils o dels organismes autònoms.
c) Complir la llei de protecció i infància sobre protecció de lleis de protecció jurídica del menor.

5.2 Requisits específics
Programa A - Línia A1: Subvencions per al desenvolupament de projectes juvenils en el municipi de Cambrils per a entitats juvenils i/o seccions juvenils d’entitats de Cambrils
Per poder ser beneficiaries de la subvenció hauran de reunir els requisits següents: 
· Estar legalment constituïdes (Registre General de Dret i d’Entitats Jurídiques del Departament de Justícia)
· Estar inscrites en el Registre General d’Entitats de l’Ajuntament de Cambrils

Programa A - Línia A2: Subvencions per al desenvolupament de projectes juvenils en el
municipi de Cambrils per a grups de joves de Cambrils i/o joves a títol individual

A.2.1 Per a grups de joves de Cambrils
Per poder ser beneficiaries de la subvenció hauran de reunir els requisits següents:
· Estar formats per un mínim de 2 persones joves, i que tinguin edats compreses entre
· els 14 i 35 anys inclosos
· Caldrà que es nomeni un representant únic de l’agrupació amb facultats suficients per complir les obligacions que com a beneficiari correspongui a l’agrupació. Caldrà que sigui major d’edat.
· No tenir personalitat jurídica pròpia
· Estar empadronades a Cambrils (mínim 1 any a comptar des de la data de la sol·licitud).  S’efectuarà la comprovació d’ofici. 
· Si el grup està format només per persones joves menors d’edat, cal que s’incorpori una persona major de 18 anys. 
· El grup de persones joves, com a tal grup, no ha d’estar inscrit a cap registre públic regulat mitjançant llei, alhora que no ha de formar part d’una entitat associativa que tingui personalitat jurídica pròpia o delegada.

A.2.1 Per a joves a títol individual
Per poder ser beneficiaries de la subvenció hauran de reunir els requisits següents:
· Joves de 14 i els 35 anys inclosos
· Estar empadronades a Cambrils (mínim 1 any a comptar des de la data de la sol·licitud).  S’efectuarà la comprovació d’ofici. 
· Si el jove és menor d’edat, caldrà que una persona major de 18 anys la representi i
· assumeixi les obligacions econòmiques que es derivin, en el seu cas, de l’expedient de reintegrament de la subvenció per incompliment de la finalitat o manca de justificació

5.3 Obligacions
a)     Justificar davant l’Ajuntament el compliment dels requisits i les condicions, i també la realització de l’activitat i el compliment de la finalitat que determinin la concessió o el gaudi de la subvenció.  
b)     Comunicar a l’Ajuntament de Cambrils, en qualsevol moment i en tot cas abans de la justificació de l’aplicació dels fons, l’obtenció d’altres subvencions, ajuts i ingressos o recursos que financin les activitats subvencionades.  
c)     Acreditar, en el moment de presentar la sol·licitud, que està al corrent del compliment de les seves obligacions tributàries i davant de la Seguretat Social, mitjançant la presentació dels certificats corresponents de data no superior als 6 mesos de la data de la sol·licitud o bé autoritzant expressament l’Ajuntament de Cambrils per a obtenir de manera directa l’acreditació d’aquesta circumstància a través dels sistemes electrònics d’intercanvi de dades. 
d) Conservar els documents justificatius de l’aplicació dels fons rebuts, inclosos els documents electrònics, mentre puguin ser objecte de les actuacions de comprovació i control. 
e) Reintegrar els fons rebuts en els supòsits previstos en la legislació aplicable i en les  bases 
f) Complir amb les obligacions pròpies en matèria de transparència que li siguin aplicables, l’incompliment de les quals es sanciona d’acord amb la legislació sobre transparència i accés a la informació pública. 
g) Complir l’objectiu, executar el projecte/activitat que fonamenta la concessió de la subvenció, així com justificar el compliment dels requisits i condicions.
h) Sotmetre’s a les actuacions de comprovació i control financer de l’Ajuntament de Cambrils i altres entitats de control competents amb el compromís d’aportar la documentació que sigui requerida. 
i) No s'autoritzaran canvis de destinació en la subvenció concedida. Els canvis d'aspectes específics en els programes hauran de ser autoritzats per l’òrgan que concedeix la subvenció. Si passa altrament, la subvenció podrà ser revocada per incompliment dels fins per als quals va ser atorgada. 
j) Qualsevol subvenció concedida per l'Ajuntament de Cambrils portarà implícita la condició que en tota la documentació i propaganda escrita o gràfica de l'activitat subvencionada es consigni la llegenda "amb el suport de l'Ajuntament de Cambrils" i el logotip corresponent. 
l)        El/la beneficiari/ària haurà d’adequar la seva activitat als principis ètics i a les regles de conducta que permetin assegurar el compliment dels principis d’igualtat, d’objectivitat i de transparència i, en particular, s’obliga a:
· Facilitar a l’Ajuntament de Cambrils la informació establerta per la Llei 19/2014, de 29 de desembre, de transparència, accés a la informació pública i bon govern i qualsevol d’altra que li sigui requerida d’acord amb la normativa vigent. 
· Comunicar a l’Ajuntament de Cambrils les possibles situacions de conflicte d’interessos o d’altres anàlogues de les què tingui coneixement que afectin, directa o indirectament, a la present subvenció i puguin posar en risc l’interès públic.
· Abstenir-se de realitzar, fomentar, proposar o promoure qualsevol mena de pràctica corrupta que afecti o pugui afectar la relació subvencional en els termes previstos en el Codi Penal vigent en cada moment. 
m) L’Ajuntament de Cambrils no assumeix cap responsabilitat sobre l’actuació del beneficiari ni pels danys i perjudicis que puguin sobrevenir-li durant el període de realització de l’activitat per a la qual es rebi la subvenció, ni tampoc pels que pugui ocasionar a tercers. 
n) Incloure el logotip de Joventut de Cambrils precedit de l’esment “amb la col·laboració de...”, a tots els elements informatius i publicitaris que elabori l’entitat beneficiària relacionats amb l’activitat o projecte subvencionat, en suport paper, electrònic o de qualsevol altre tipus. 

6. TERMINI, FORMA I LLOC DE PRESENTACIÓ DE LES SOL·LICITUDS
El termini de presentació de les sol·licituds serà de 40 dies naturals des de l’endemà de la publicació de la convocatòria al BOPT .
La sol·licitud de subvenció s’ha de presentar en el model normalitzat disponible a (https://seu.cambrils.cat/ajutsPublic/listPublicacions?estat=oberta)
D’acord amb el què disposa l’article 18 de l’Ordenança d’administració electrònica de l’Ajuntament de Cambrils estan obligats a presentar electrònicament la sol·licitud, entre altres, les persones jurídiques i les entitats sense personalitat jurídica. En cas que la sol·licitud la formuli una persona física com a beneficiària de la subvenció  ho podrà fer electrònicament, presencialment a les oficines de l’OAC, per correu postal o per qualsevol dels altres sistemes previstos a la Llei 39/2015,d’1 d’octubre de procediment administratiu comú.
La documentació que s’ha d’adjuntar a la sol·licitud d’acord amb el previst a l’article 12.6 de l’Ordenança general de Subvencions de l’Ajuntament de Cambrils és:
· Projecte pel qual es sol·licita la subvenció incloent el pressupost detallat amb indicació del finançament d’aquest. El projecte ha de contemplar els mínims establerts als formularis. 
· Declaració formal de les subvencions percebudes o sol·licitades a altres institucions públiques o privades
· Declaració d’estar al corrent de les seves obligacions tributàries i amb la seguretat social
· NIF de l’entitat o persona/es  física/ques
L’atorgament de la subvenció s’efectuarà en règim de concurrència i d’acord amb els criteris i disposició pressupostària. 

7. ACCEPTACIÓ DE LA SUBVENCIÓ
[bookmark: _Hlk66186641]L’acceptació de la subvenció atorgada es presumeix amb la formulació de la sol·licitud. Si els interessats, un cop notificada la resolució d’atorgament de la subvenció, volen renunciar-hi, disposaran d’un termini de 10 dies hàbils per manifestar-ho de forma expressa. Tot l’esmentat sens perjudici del dret que ostenta d’impugnar la resolució d’atorgament

8. RECTIFICACIÓ DE DEFECTES O OMISSIONS EN LA DOCUMENTACIÓ
En cas que la documentació presentada sigui incorrecta o incompleta, es disposarà de deu dies hàbils, comptats des del moment de la notificació, per esmenar l’error o mancança amb la indicació de què si no es fa s’entendrà que desisteix de la seva sol·licitud.
La presentació de les sol·licituds implica la plena acceptació de les bases i dels requisits i obligacions que s’hi recullen.



9. JUSTIFICACIÓ DE LA SUBVENCIÓ
El termini de justificació de les actuacions subvencionades serà el 20 de gener de l’any següent al de la seva concessió.
La justificació de la subvenció es far{ presentant al registre d’entrada de la seu electrònica, compte justificatiu simplificat que haurà de contenir, amb caràcter general, la documentació següent: 
a) Una memòria explicativa del compliment de la finalitat de l’acció, activitat o projecte subvencionat, amb indicació de les activitats realitzades i dels resultats 
b) Una memòria econòmica sobre el cost de les activitats realitzades en què consti: 
b.1) Relació classificada de les despeses efectuades, amb identificació del proveïdor, número de factura, import, concepte i data de la factura, equivalent per un import, com a mínim, a l’aportació econòmica de l’Ajuntament de Cambrils. 
b.2) Liquidació econòmica de l’activitat (ingressos i despeses) en la qual quedi reflectida l’ajuda concedida. 
b.3) Declaració de les subvencions atorgades per qualsevol altre administració o ens públic o privat per la realització de l’activitat o projecte. 
La manca de justificació, en el termini establert, pot comportar la revocació total o parcial de la subvenció. 

10. ÒRGANS COMPETENTS PER A LA INSTRUCCIÓ I RESOLUCIÓ DEL PROCEDIMENT
Òrgan competent per a la instrucció: la instrucció del procediment correspondrà al personal tècnic del departament de Joventut el qual realitzarà d’ofici totes aquelles actuacions que consideri necessàries per a la determinació, coneixement i comprovació de les dades en virtut de les quals s’hagi de formular la proposta de resolució. 
Òrgan col·legiat que proposa l’atorgament: d’acord amb la previsió establerta a l’article 14 de l’Ordenança general de subvencions, l’òrgan col·legiat que proposarà a l’òrgan competent la resolució d’atorgament de les subvencions serà la Comissió informativa de Joventut, valorats els informes al respecte i un cop concedida la preceptiva llicència d’obres.
Òrgan competent per a la resolució: La proposta de resolució que elabori la comissió informativa se sotmetrà a consideració de la regidora delegada de Joventut que és l’òrgan que resoldrà de forma motivada l’atorgament o denegació de les subvencions.

11. RESOLUCIÓ I PUBLICACIÓ
El termini màxim de resolució serà de tres mesos  a comptar de la data de finalització de la presentació de sol·licituds. Transcorregut aquest termini sense dictar resolució els interessats poden considerar denegades les sol·licituds als efectes que pertoquin per a la interposició dels recursos contra la desestimació presumpta de la sol·licitud de subvenció.
Al tractar-se aquest d’un procediment de concurrència competitiva tots els actes integrants del mateix seran objecte de publicació a la seu electrònica de la corporació, i aquesta tindrà els mateixos efectes que la notificació, a l’empara del que disposa l’art. 45.1.b) de la Llei 39/2015, d’1 d’octubre, del Procediment administratiu comú de les administracions públiques.

12.CRITERIS DE VALORACIÓ DE LES SOL·LICITUDS
Els criteris de valoració de les sol·licituds establerts a les Bases reguladores de les subvencions són les següents:

A.1 Subvencions per al desenvolupament de projectes juvenils en el municipi de Cambrils per a entitats juvenils i/o seccions juvenils d’entitats
	
	CRITERIS
	PUNTUACIÓ

	1
	La qualitat del projecte (motivació, objectius, metodologia, programa, destinataris, difusió, temporització)
	28

	2
	La utilitat i interès social del projecte 
	5

	3
	L’adequació del projecte almenys a un dels àmbits de treball de les polítiques de joventut locals (PMJC) i/o Pla Nacional de Joventut de Catalunya (PNJCAT)
	5

	4 
	La corresponsabilitat econòmica del projecte
	12

	TOTAL
	50 punts màxim


Obtenir una puntuació igual o inferior a una tercera part dels punts màxims de qualsevol dels criteris esmentats implica la denegació de la subvenció.

A.2 Subvencions per al desenvolupament de projectes juvenils en el municipi de
Cambrils per a grups de joves no formals i joves a títol individual  
	
	CRITERIS
	PUNTUACIÓ

	1
	La qualitat del projecte (motivació, objectius, metodologia, programa, destinataris, difusió, temporització)
	28

	2
	La utilitat i interès social del projecte 
	5

	3
	L’adequació del projecte almenys a un dels àmbits de treball de les polítiques de joventut locals (PMJC) i/o Pla Nacional de Joventut de Catalunya (PNJCAT)
	5

	TOTAL
	38 punts màxim



Obtenir una puntuació igual o inferior a una tercera part dels punts màxims de qualsevol dels criteris esmentats implica la denegació de la subvenció.

13. RÈGIM DE RECURSOS
La resolució del procediment posa fi a la via administrativa i contra la mateixa es pot interposar recurs contenciós administratiu en el termini de dos mesos a comptar des de la seva notificació. Alternativament i de forma potestativa es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació.

14. MITJANS DE PUBLICACIÓ DE LA CONVOCATÒRIA
L’Ajuntament donarà a conèixer aquesta convocatòria comunicant-la a la Base de Dades Nacional de Subvencions (BDNS) la qual traslladarà al BOPT un extracte de la mateixa per a la seva publicació i en farà publicitat a través del Sistema Nacional de Publicitat (SNPS)i això sens perjudici de la seva publicació en la Seu electrònica municipal.

